ปตท.สผ.ยันยังไม่ถูกอินโดนีเซียฟ้อง
นักลงทุนหายตกใจหลังจากบริษัทชี้แจงข่าวเรื่องทางรัฐบาลอินโดนีเซียจะฟ้องเรียกค่าเสียหายจากบริษัทปตท.สำรวจและผลิตปิโตรเลียม
25 ส.ค. 2553

นักลงทุนหายตกใจหลังจากบริษัทชี้แจงข่าวเรื่องทางรัฐบาลอินโดนีเซียจะฟ้องเรียกค่าเสียหายจากบริษัทปตท.สำรวจและผลิตปิโตรเลียม 
นักลงทุนหายตกใจข่าวเรื่องทางรัฐบาลอินโดนีเซียจะฟ้องเรียกค่าเสียหายจากบริษัทปตท.สำรวจและผลิตปิโตรเลียม หรือ ปตท.สผ.(PTTEP) จำนวน 780 ล้านเหรียญสหรัฐหรือประมาณ 2.5 หมื่นล้านบาท ส่งผลให้ราคาหุ้นเช้าวันนี้ฟื้นตัวบวก 1 บาทซื้อขายแถว 144.50บาท  หลังจากบริษัทชี้แจงข่าว
นายอนนต์ สิริแสงทักษิณ  ประธานเจ้าหน้าที่บริหาร และกรรมการผู้จัดการใหญ่       บริษัท ปตท.สผ. ชี้แจงต่อตลาดหลักทรัพย์ว่า  ปัจจุบันบริษัทยังไม่ได้รับการเรียกร้องค่าชดเชยความเสียหายจากเหตุการณ์น้ำมันและก๊าซธรรมชาติรั่วไหล ในแหล่งมอนทารา และยังไม่ได้รับหลักฐานใดๆที่เกี่ยวข้องกับความเสียหายดังกล่าว อย่างไรก็ตาม นักวิเคราะห์ส่วนใหญ่ยังคงแนะนำให้หลีกเลี่ยงหุ้น PTTEP  เนื่องจากกรณีทางรัฐบาลอินโดนีเซียจะฟ้องร้องเรียกค่าเสียหาย ยังต้องใช้เวลาในการเจรจากันอีกนาน ทำให้หุ้นได้รับผลกระทบทางจิตวิทยา  นักวิเคราะห์บริษัทหลักทรัพย์เอเซียพลัสคาดหากบริษัทต้องชดเชยความเสียหายจริงจะส่งผลกระทบต่อผลการดำเนินงานในปีนี้ประมาณ 40% คงเหลือกำไรสุทธิ 24,660 บาท คิดเป็นกำไรต่อหุ้น  7.40บาท 
นอกจากนี้ยังจะต้องรอผลการเจรจาของผู้บริหารปตท.สผ.กับทางหน่วยงานของออสเตรเลีย ในช่วง1-2วันนี้ว่า บริษัทจะต้องชดเชยค่าเสียหายจากปัญหาแหล่งมอนทาร่าเท่าใด ทั้งนี้หุ้นของPTTEP ถูกกดดันจากข่าวนี้ ตั้งแต่วันที่ 24 ส.ค.ที่ผ่านมา   กดดันราคาหุ้นดิ่งลงแรง 4.50 บาทหรือ3.04  บาทปิดที่ระดับ 143.50 บาท